କଟକ, ଅକ୍ଟୋବର ୨୭ (ଲୋକାଲ ଓ୍ବାୟର) ଗତ ଦୁଇମାସ ଧରି ଚାଲିଥିବା ଓକିଲଙ୍କ ଆନ୍ଦୋଳନ ଯୋଗୁଁ ବିଭିନ୍ନ ମାମଲାର ସମାଧାନ ହୋଇପାରୁନ ଥିବାରୁ ଓଡିଶା ହାଇକୋର୍ଟ ବିଭିନ୍ନ ଜେଲରେ କ୍ୟାମ୍ପ ଖୋଲିବାକୁ ଶନିବାର ନିର୍ଦ୍ଦେଶ ଦେଇଛନ୍ତି ।
ଏହି ନିର୍ଦ୍ଦେଶ ଅନୁସାରେ ବିଚାରପତି ମାନେ ବିଭିନ୍ନ ଜିଲ୍ଲାରେ ଥିବା କାରାଗାର ମାନଙ୍କୁ ଯାଇ ସାଧାରଣ ଅପରାଧରେ ଦଣ୍ଡ ଭୋଗୁ ଥିବା କଏଦୀଙ୍କ ଜାମିନ ଶୁଣାଣି କରିବେ।
ଓଡିଶା ହାଇକୋର୍ଟର ରେଜିଷ୍ଟ୍ରାର ପିକେ ପାତ୍ର ଏହି ନିର୍ଦ୍ଦେଶ କିପରି କାର୍ଯ୍ୟକାରୀ ହେବ ସେ ନେଇଏକ ଗାଇଡ ଲାଇନ ପ୍ରସ୍ତୁତ କରି ଜିଲ୍ଲା ଜଜମାନଙ୍କୁ ଅବଗତ କରାଇଛନ୍ତି । ଜାମିନ ଆବେଦନ ସମ୍ପର୍କରେ କ୍ରିମିନାଲ କୋର୍ଟ ଗୁଡିକ କିପରି କାର୍ଯ୍ୟ କରିବ ସେ ନେଇ ସ୍ପଷ୍ଟ ସୂଚନା ଦେବା ସହ ଜେଲ ପରିସରରେ ସରକାରୀ କାର୍ଯ୍ୟ ଦିବସରେ କ୍ୟାମ୍ପ କୋର୍ଟ ହେବ ବୋଲି ଏଥିରେ ଦର୍ଶାଯାଇଛି ।
ଏଥି ପାଇଁ ପ୍ରିଜାଇଡିଂ ଅଫିସର ଜେଲ ପରିସରକୁ ଅଦାଲତର କିରାଣୀ, ଗ୍ରୁପ୍-ଡି କର୍ମଚାରୀ, ଷ୍ଟେନୋ ଓ କୋର୍ଟ ସବ୍ ଇନ୍ସପେକ୍ଟର(ସିଏସଆଇ)ଙ୍କ ସହିତି ଯିବେ ଜାମିନ ଶୁଣାଣି ବେଳେ କ୍ୟାମ୍ପ କୋର୍ଟରେ କୋର୍ଟ କର୍ମଚାରୀ ଓ ସିଏସଆଇଙ୍କ ବ୍ୟତୀତ ଅନ୍ୟ କେହି ଯେପରି ଉପସ୍ଥିତ ନ ରହିବେ ତାହା ଜେଲ କର୍ତ୍ତୃପକ୍ଷ ସୁନିଶ୍ଚିତ କରିବେ ।
ଜେଲ୍ ପାରା ଲିଗାଲ ଭଲ୍ୟୁଣ୍ଟିୟର(ପିଏଲଭି) ଜେଲ ଭିତରେ ଉପସ୍ଥିତ ରହିବା ସଂପର୍କରେ ଜିଲ୍ଲା ଆଇନସେବା ପ୍ରାଧିକରଣର ସଚିବ ସୁନିଶ୍ଚିତ କରିବେ । ଜାମିନରେ ଯିବା ପାଇଁ ଜେଲ କର୍ତ୍ତୃପକ୍ଷଙ୍କ ସହାୟତାରେ ଜାମିନ ଆବେଦନ କରି ହେବ ବୋଲି ବିରଚାଧୀନ ବନ୍ଦୀଙ୍କୁ ଜେଲ କର୍ତ୍ତୃପକ୍ଷଙ୍କ ସହଯୋଗରେ ପିଏଲଭି ସଚେତନ କରିବେ ।
ଶୁଣାଣି ବେଳେ ଜଣେ ଅଭିଯୁକ୍ତର ପରିଚୟ ଯାଞ୍ଚ ଜେଲ ଅଧୀକ୍ଷକ କିମ୍ବା ସହକାରୀ ଜେଲ ଅଧୀକ୍ଷକ କରିବେ । ଯଦି କୌଣସି ମାମଲାରେ ଜଣଙ୍କୁ ଜାମିନ ମଞ୍ଜୁର କରାଯାଏ ତେବେ ଅସ୍ଥାୟୀ ଭାବେ ଅଭିଯୁକ୍ତଙ୍କ ନିକଟରୁ ପିଆର୍ ବଣ୍ଡ ଗ୍ରହଣ କରାଯାଇ ତାଙ୍କୁ ଜାମିନରେ ଛଡା ଯିବ ।
ଏପରି କ୍ଷେତ୍ରରେ ମାସେ କିମ୍ବା ଦୁଇ ମାସ ପରେ ଅଭିଯୁକ୍ତକୁ ନିୟମିତ ସିୟୁରିଟି ବଣ୍ଡ୍ ଦାଖଲ ପାଇଁ କୁହାଯିବ । ଏଥି ପାଇଁ ଏକ ତାରିଖ ଧାର୍ଯ୍ୟ କରାଯାଇ ଯଦି କୌଣସି ଅଭିଯୁକ୍ତକୁ ପୂର୍ବରୁ ଜାମିନ ମିଳି ସାରିଥିବ ଓ ବେଲ ବଣ୍ଡ ଦାଖଲ ନ ହେବାରୁ ସେ ଜେଲରୁ ବାହାରି ପାରୁ ନଥିବ ତେବେ ତାଙ୍କ କ୍ଷେତ୍ରରେ ଏହି ନିୟମ ଲାଗୁ ହେବ ।
ଯଦି କୌଣସି ପରିସ୍ଥିତିରେ ର୍ନିଦ୍ଧାରିତ ଦୁଇରୁ ଚାରି ମାସ ମଧ୍ୟରେ ବିଚାରାଧୀନ ବନ୍ଦୀଙ୍କ ବିରୋଧରେ ପୋଲିସ ରିପୋର୍ଟ ଦାଖଲ ନ ହୁଏ ତେବେ ସିଆରପିସିର ଧାରା ୧୬୭(୨) ଅନୁସାରେ ପଦକ୍ଷେପ ନିଆଯିବ। ଏଥିପାଇଁ ଜିଲ୍ଲା ଜଜ୍ ଆବଶ୍ୟକ ପଦକ୍ଷେପ ଗ୍ରହଣ କରିବେ ବୋଲି ଏହି ଆଦେଶନାମାରେ ସ୍ପଷ୍ଟ କରାଯାଇଛି ।
ଓକିଲଙ୍କ ଆନ୍ଦୋଳନ ଯୋଗୁଁ ବିଭିନ୍ନ ଜେଲରେ କଏଦୀଙ୍କ ସଂଖ୍ୟା ବୃଦ୍ଧିପାଇଥିବା ବେଳେ, ନିକଟରେ ଜଣେ ବିଚାରାଧିନ କଏଦୀ ଜାମିନ ଅଭାବରୁ ନିଜର ମାଙ୍କ ଶେଷ କୃତ୍ୟରେ ଯୋଗ ଦେଇ ପାରିନଥିବାରୁ ଏକ ଶୋକାକୁଳ ପରିବେଶ ସୃଷ୍ଟି ହୋଇଥିଲା।
ଏଠାରେ ଉଲ୍ଲେଖଯୋଗ୍ୟ ଯେ ଏବେ ଓଡିଶା ହାଇକୋର୍ଟରେ ମୋଟ ୧ ଲକ୍ଷ ୭୧ ହଜାର ୬୩୫ ମାମଲା ବିଚାର ପାଇଁ ପଡି ରହିଛି । ଏଥି ମଧ୍ୟରୁ ୭ ହଜାର ୩୨୮ ଆଗୁଆ ଜାମିନ ଓ ୩ ହଜାର ୬୮୭ ନିୟମିତ ଜାମିନ ଆବେଦନ ବିଚାରାଧୀନ ରହିଛି ।
କଟକ ନୂଆବଜାର ଠାରେ ଆଇନଜୀବୀ ଦେବୀ ପ୍ରସନ୍ନ ପଟ୍ଟନାୟକଙ୍କୁ ଅଗଷ୍ଟ ୨୮ରେ ପୋଲିସ ମାଡ ମାରିଥିବା ଅଭିଯୋଗ କରି ଅଭିଯୁକ୍ତ ପୋଲିସ କର୍ମଚାରୀଙ୍କୁ ଗିରଫ ଦାବିରେ ହାଇକୋର୍ଟ ବାର ଆସୋସିଏସନର ଡାକରାରେ ଆଇନଜୀବୀମାନେ ଗତ ଅଗଷ୍ଟ ୨୯ ତାରିଖ ଠାରୁ ରାଜ୍ୟବ୍ୟାପୀ କାର୍ଯ୍ୟବନ୍ଦ ଆନ୍ଦୋଳନ ଚଳାଇଛନ୍ତି ।
ପୋଲିସ ଏହି ଆକ୍ରମଣ ମାମଲାରେ ପାଞ୍ଚଜଣଙ୍କ ବିରୁଦ୍ଧରେ କାର୍ଯ୍ୟାନୁଷ୍ଠାନ ଗ୍ରହଣ କରିଥିବା ବେଳେ ସମ୍ପୃକ୍ତ ଓକିଲଙ୍କୁ ମଧ୍ୟ ନୋଟିସ ଜାରି କରିଥିବା କଟକ ପୋଲିସ ଡିସିପି ଅଖିଳେଶ୍ବର ସିଂହ ଲୋକାଲ ଓ୍ବାୟରକୁ କହିଛନ୍ତି। କାର୍ଯ୍ୟବନ୍ଦ ଆନ୍ଦୋଳନ ବନ୍ଦ କରିବା ଅନୁରୋଧ କରି ବିଭିନ୍ନ ବାରର ପ୍ରତିନିଧି ମାନଙ୍କ ସହ ପ୍ରଶାସନ କଥାବାର୍ତ୍ତା ଜାରି ରଖିଥିବା ସେ କହିଛନ୍ତି।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
